## El Consell aprova un acord de col·laboració amb l’Ajuntament de València per a actuacions en infraestructures de sanejament i depuració

*** L’acord establix una inversió de 2.999.413 euros per a quatre anys, dels quals l’EPSAR s’encarregarà de finançar 2.699.472 euros
* L’objectiu és garantir un funcionament eficaç i coordinat del sistema de sanejament de la ciutat de València**

El Consell ha aprovat un acord de col·laboració entre la Conselleria de Medi Ambient, Infraestructures i Territori, a través de l’Entitat Pública de Sanejament d’Aigües Residuals (EPSAR), i l’Ajuntament de València per al finançament i l’execució de noves infraestructures i actuacions de millora en les instal·lacions de sanejament, depuració, tractament i reutilització d’aigües residuals de titularitat municipal.

L’acord preveu la construcció de noves instal·lacions, la reforma i millora de les actuals i el foment de l’ús d’aigües regenerades, tot això amb l’objectiu de garantir un funcionament eficaç i coordinat del sistema de sanejament de la ciutat de València.

Quant al finançament, s’ha establit una inversió de 2.999.413 euros per al període 2025-2029. L’EPSAR s’encarregarà de finançar 2.699.472 euros i l’Ajuntament de València destinarà al projecte un total de 299.941 euros. L’acord tindrà una duració inicial de quatre anys, prorrogable fins a un màxim de huit.

Este conveni dona continuïtat al subscrit l’any 2000 entre les dos administracions i establix que les infraestructures incloses seran de titularitat municipal, a excepció de l’Estació de Bombament de Cantarranas, que pertany a la Generalitat.

Cal recordar que l’EPSAR, en virtut de les atribucions i funcions que li conferix la Llei 2/1992, de 26 de març, del Govern Valencià, de sanejament de les aigües residuals de la Comunitat Valenciana, és una entitat de dret públic de la Generalitat, creada per a dur a terme de manera eficaç, entre altres activitats, l’execució de les obres de sanejament i depuració que l’Administració de la Generalitat determine, així com la gestió del cànon de sanejament i les altres que li puguen encomanar les entitats locals, o altres organismes.

Fecha: 30/09/2025